20.1.2023
SL
Uradni list Evropske unije
C 20 A/17
PRILOGA GENERALNI DIREKTORAT ZA PARTNERSTVA ZA PARLAMENTARNO DEMOKRACIJO – DIREKTORAT ZA PISARNE ZA STIKE ZUNAJ EU
GLAVNE NALOGE
(v enoti je 40 uslužbencev, in sicer: 35 uradnikov (od tega 4 uradniki, napoteni v ESZD, in 5 uradnikov, dodeljeni iz drugih generalnih direktoratov), 3 začasni uslužbenci in 2 pogodbena uslužbenca) 9. 1.
2023 — Zastopanje Evropskega parlamenta v tretjih državah in mednarodnih organizacijah, zlasti prek pisarne za stike Evropskega parlamenta v Združenem kraljestvu, pisarne za stike med Evropskim parlamentom in ameriškim kongresom v Washingtonu DC ter lokalnih uradov Evropskega parlamenta pri Združenih narodih v New Yorku, pri Združenju držav jugovzhodne Azije (ASEAN) v Džakarti in pri sekretariatu Afriške unije v Adis Abebi; — vodenje, usklajevanje in motiviranje oddelkov in služb direktorata ter upravljanje z osebjem in splošna organizacija direktorata; — spodbujanje in podpiranje vrednot in interesov EU na svetovni ravni prek oddelka za program za obiskovalce Evropske unije, in sicer z medosebno diplomacijo in odprtim dialogom z zunanjimi partnerji, ki so povabljeni na študijske obiske v institucije Evropske unije, s poudarkom na obiskovalcih iz vsecelinskih demokracij; — vodenje projektov; — izvajanje nalog odredbodajalca na podlagi nadaljnjega prenosa pooblastil.
PISARNA EVROPSKEGA PARLAMENTA ZA STIKE V ZDRUŽENEM KRALJESTVU
— Prispevanje k razvoju odnosov med Evropskim parlamentom, britanskim parlamentom ter nacionalnimi, regionalnimi in lokalnimi organi Združenega kraljestva; obveščanje političnih organov in hierarhije o političnih razmerah v Združenem kraljestvu; — spodbujanje in zagotavljanje javne razprave o delu Evropskega parlamenta z uporabo vseh ustreznih sredstev, zlasti z organizacijo političnih in kulturnih razprav in dogodkov, namenjih državljanom EU, mladim in proevropskim Britancem; izvajanje kampanj ozaveščanja o vrednotah, kot so kulturna raznolikost in človekove pravice; poglabljanje mreže prostovoljcev „skupaj.eu“; — zagotavljanje logistične podpore predsednici, poslancem in parlamentarnim delegacijam, ki delujejo v Združenem kraljestvu; — finančno poslovodenje dejavnosti, ki jih izvaja pisarna za stike; upravljanje svojih človeških virov in vodenje logistike za „Hišo Evropa“; — obveščanje nacionalnih, regionalnih in specializiranih medijev (tisk, televizija, radio, spletni in družbeni mediji) o stališčih Evropskega parlamenta; upravljanje spletnega mesta pisarne za stike; — vzdrževanje medinstitucionalnih odnosov z Evropsko službo za zunanje delovanje (ESZD), vključno s skupnim upravljanjem javnega prostora.
PISARNA EVROPSKEGA PARLAMENTA ZA STIKE Z AMERIŠKIM KONGRESOM V WASHINGTONU DC
— Pospeševanje parlamentarnega dialoga s kongresom ZDA in drugimi organi s pripravo virtualnih obiskov ali srečanj čezatlantskega dialoga zakonodajalcev ali delegacije za odnose z Združenimi državami, delegacij parlamentarnih odborov ali drugih organov, služb in poslancev Evropskega parlamenta, ki potujejo v ZDA; — krepitev povezav s kongresnimi telesi na vseh ravneh; pripravljanje obiskov poslancev ali osebja Evropskega parlamenta in kongresa z namenom izboljšanja medsebojnega razumevanja; — poglabljanje stikov z možganskimi trusti, univerzami, akademskimi institucijami in skupinami za razmislek, nevladnimi organizacijami in drugimi zainteresiranimi stranmi; razvoj sodelovanja pisarne za stike na pomembnih seminarjih in konferencah ter spodbujanje obveščanja o EU in dejavnosti ozaveščanja o delu Evropskega parlamenta na forumih in v akademskih krogih;